ตำบลหนองตอง

หนองตอง เป็นตำบล1 ใน 11 ของอำเภอหางดง จังหวัดเชียงใหม่ เดิมมีฐานะเป็นสุขาภิบาลหนองตองพัฒนาที่จัดตั้งในปี พ.ศ. 2513 และยกฐานะเป็นเทศบาลตำบลในปี พ.ศ. 2542 ตำบลหนองตองมีสภาพทางเศรษฐกิจดีมาก นอกจากนี้ยังมีสิ่งอำนวยความสะดวกประชาชนแยกเป็นเอกเทศจากอำเภอ ได้แก่ ที่ทำการไปรษณีย์หนองตอง ซึ่งใช้รหัสไปรษณีย์แยกกันกับไปรษณีย์หางดง ธนาคารเพื่อการเกษตรและสหกรณ์การเกษตรและสถานีตำรวจภูธรหนองตอง มีพื้นที่อยู่ใกล้เทศบาลเมืองลำพูนซึ่งเดินทางเพียง 7.8 กิโลเมตร

ที่ตั้งและอาณาเขต 
ตำบลหนองตอง มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับตำบลหารแก้ว อำเภอหางดง 
 ทิศใต้ ติดต่อกับตำบลแม่ก๋า อำเภอสันป่าตอง
 ทิศตะวันออก ติดต่อกับตำบลสันทราย อำเภอสารภี และตำบลริมปิง อำเภอเมืองลำพูน จังหวัดลำพูน 
 ทิศตะวันตก ติดต่อกับตำบลทุ่งต้อม อำเภอสันป่าตอง

การแบ่งเขตการปกครอง

การปกครองส่วนภูมิภาค 
ตำบลหนองตองแบ่งพื้นที่การปกครองออกเป็น 14 หมู่บ้าน ได้แก่

การปกครองส่วนท้องถิ่น 
ท้องที่ตำบลหนองตอง มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองตองพัฒนา ครอบคลุมพื้นที่ตำบลหนองตองทั้งหมด ซึ่งเป็นสุขาภิบาลหนองตองพัฒนาที่จัดตั้งขึ้นในปี พ.ศ. 2515 เป็นสุขาภิบาลที่ทางกระทรวงมหาดไทยพิจารณาให้มีเขตครอบคลุมทั้งตำบลตั้งแต่แรกตั้ง เนื่องจากสภาพตำบลหนองตองในขณะนั้นมีจำนวนประชากรและความเจริญครอบคลุมทั่วทั้งตำบล และยกฐานะเป็นเทศบาลตำบลในปี พ.ศ. 2542 ด้วยผลของกฎหมาย

ประชากร 
พื้นที่ตำบลหนองตองประกอบด้วยหมู่บ้านทั้งสิ้นจำนวน 14 หมู่บ้าน มีจำนวนประชากร 8,362 คน แบ่งเป็นชาย 3,890 คน หญิง 4,472 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 5 จาก 11 ตำบลในอำเภอหางดง

 
 
 

* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

อ้างอิง 

หนองตองพัฒนา
หนองตอง